El regidor d'Hisenda, Borja Sanjuán, ha reivindicat una reforma del finançament local que permeta als ajuntaments afrontar una millora de la prestació de tots els servicis municipals. Així ho ha manifestat després d'assistir a les jornades sobre la reforma del finançament local organitzades per la Fundació de Estudis d’Economia Aplicada (Fedea) i la Fundació Internacional Olof Palme al Senat en les quals també han participat els ajuntaments de Madrid, Barcelona, París, Viena i Lisboa.\nEn la trobada, tant els responsables municipals com els experts participants, entre ells els que van conformar la comissió del ministeri d'Hisenda per a la reforma del finançament, han coincidit en la necessitat d'abordar un canvi de model que acabe amb l'infrafinançament que pateixen les entitats locals, “una situació que s'ha vist agreujada amb la crisi derivada de la pandèmia”.\nEl regidor d'Hisenda ha destacat que, “encara que el Govern ha permés que els ajuntaments puguen atendre la urgència provocada per la covid amb l'ús de romanents i el manteniment de les transferències estatals, és necessari donar una solució definitiva al problema de dèficit de finançament local que complisca amb la Constitució Espanyola”.\nEn este sentit, Sanjuán ha recordat que el Ple de l'Ajuntament estudiarà una moció per “a exigir al Govern que les liquidacions dels lliuraments a compte que s'han efectuat l'any de la pandèmia es retornen progressivament i que les entitats locals tinguen marge i puguen ajudar a l'eixida de la crisi de la covid en 2022 i 2023”.\nSanjuán ha destacat que ara per ara els ajuntaments “no disposen de suficiència financera”, i ha criticat la solució que va proposar l'ex ministre d'Hisenda, Cristóbal Montoro, “que els ajuntaments deixaren d'exercir les seues competències”. “No pot ser que la solució al problema d'infrafinançament de les entitats locals siga la de deixar de prestar servicis quan el que es deuria és atendre les necessitats de finançament dels ajuntaments perquè es puguen exercir totes les competències municipals amb garanties. De fet, si s'haguera seguit el criteri de Montoro, els ajuntaments no podríem haver donat ajudes durant la pandèmia”, ha manifestat.\nL'edil ha subratllat que en el transcurs de les jornades ha quedat de manifest la diferència de finançament de les ciutats espanyoles amb les seues homòlogues europees. “Així, si València disposara del mateix percentatge de finançament d'altres ciutats europees com, per exemple, Viena, disposaria d'un pressupost set vegades superior a l'actual”. “Esta situació parla que la nostra descentralització està inacabada. Això també és la crisi territorial perquè afecta la igualtat i als drets que els ajuntaments garanteixen millor que cap altra administració”, ha indicat Sanjuán.


Credo, la pregària moderna de Yung Rajola | Viu La Festa - Fires i Festes Majors a Catalunya\nCredo, la pregària moderna de Yung Rajola\nEl lleidatà d’origen explora noves sonoritats amb un single que fa olor de nova etapa i que parla d’esperança i de la necessitat de renéixer de les cendres tot i el pòsit que ens ha deixat la pandèmia\nDesprés d’un any i mig seguim rebent les bufetades d’una pandèmia que ens ha fet més forts, però alhora més fràgils emocionalment. I en aquesta cuirassa que crèiem indestructible i que cada cop està més esquerdada, floreix “Credo”, una pregària moderna que predica als quatre vents la necessitat de renéixer en un món que -encara- és més estrany que no pas fa dos anys. I no, no som màquines, però cal seguir aferrant-nos a l’esperança de viure.\nYung Rajola potser serà un desastre, i potser ja no és aquell llop que volia menjar-s’ho tot, però hi veu més clar que mai. Si més no, té clar que l’amor és la píndola màgica que tot ho cura. Amor al teu crush, als teus amics, a la família, al teu projecte, als teus passatemps, al teu talent… Inclús a la feina! Tot s’ha de vehicular amb amor o estem perduts.\nL’indiscutible savoir faire del Sr. Chen (qui també fa els cors a “Credo”) torna a il·luminar la música de Yung Rajola amb una producció trencadora que explora noves sonoritats (atrevint-se inclús a samplejar la manifestació d’Urquinaona de 2019). Una cançó que coqueteja amb l’indie i que sublima la seva base de trap electrònic gràcies a sintetitzadors eixordadors que creen una amalgama sonora molt compacta i del tot inèdita en el catàleg de l’artista lleidatà.\nReferències bíbliques, autocrítica i aquesta necessitat visceral de trobar l’amor en el caos en un single que fonamenta les bases d’un nou Yung Rajola més actual i més madur. Un caos envoltat de pensaments eteris però alhora carregats d’arguments. “Credo” traspua optimisme i tot i parlar de (des)amor és un cant a l’esperança. “Ens en sortirem, però falta molta feina”.\nLa direcció del videoclip de “Credo” va a càrrec del jove director, productor i muntador Jordi Lops, conegut per les seves creacions audiovisuals per artistes com Senyor Oca, 31 FAM, Flashy Ice Cream, Cutemobb, el propi Sr. Chen o Lildami entre d’altres.\nSopa de Cabra 30 anys TRAMMA Voldria dir-te


El passadís dels vencedors | Catalunya | EL PAÍS Catalunya\nEl passadís dels vencedors\nEls seguidors de Colau es concentren a la plaça de Sant Jaume com si fossin en un partit de futbol\nBarcelona 14 JUN 2015 - 00:32\tCEST\nColau davant la multitud a la plaça de Sant Jaume. Massimiliano Minocri\nAda Colau va convocar els ciutadans a la plaça Sant Jaume i s'hi van presentar milers de seguidors. Molts ‘colauistes’ es van comportar com el ‘tribunero’ del Camp Nou: quan parlava la nova alcaldessa, visques i aplaudiments; quan era el torn de Xavier Trias, Fernández Díaz i Carina Mejías, escridassada i la coral del “sí es pot”. Cada cop que la càmera enfocava Colau, alegria i picar de mans; cada cop que apareixia l’oponent, o quan apareixia Artur Mas, rugia la ràbia del poble.\nBarcelona en Comú va demanar per megafonia que la gent respectés els regidors quan creuessin la plaça cap al palau de la Generalitat. El passadís va ser una cosa inaudita: la massa s’apilonava sobre els polítics. Abraçaven els homes i les dones de Colau. A mi em demanaven que no els decebés, que donés el millor de mi. A una dona li vaig confessar que sóc periodista i se'm va enganxar al cul argumentant que si jo podia seguir la seva líder fins a Palau, ella també. Quan vam arribar al control d’entrada, els Mossos me la van treure del damunt.\nEls convergents recorrien el passadís amb el semblant més seriós que els pacients d’un proctòleg. Davant meu avançava Xavier Tomàs, membre de l’equip de Trias i aficionat a provocar les tropes de Barcelona en Comú a Twitter. Tomás va ser reconegut per una part del públic i va sentir com li cantaven “Tomàs, piula-ho! Sí es pot, Tomàs!”. El seu cap anava al capdavant braç a braç amb Colau. Per on trepitjava l’alcaldessa queien quilos de confeti.\nEl protocol va fer asseure junts Adrià Alemany, parella de Colau, i Puri Arraut, esposa de Trias. Alemany estava exultant mentre que Arraut deixava clar amb la cara que no estava per celebracions. Els xiulets des de la plaça cada cop que el seu marit apareixia a la pantalla gegant no li devien fer cap gràcia. Colau va avisar la gent que al Saló de Cent se’ls sentia i les escridassades van incrementar-se.\nEl discurs de Colau va ser tan llarg que va servir per calmar la plaça abans de produir-se el passadís humà. Arribats a la Generalitat, membres de l’equip de Mas i de Joana Ortega admetien que havien observat el recorregut des de les finestres de Palau amb més por que cap altra sensació. El confeti dels regidors també va pujar per les escales de la seu de la Generalitat. Per tot arreu hi havia confeti. Cada bocí de paper representava una esperança posada en l’alcaldessa. Satisfer-les totes requerirà molt més que èpica i il·lusió.


"Res ha impedit que seguís fent la seva feina". El teletreball del Javier, amb sordesa, a Basetis | ACAPPS\nEl Javier va néixer amb sordesa. Malgrat no portar pròtesis auditives, sempre s’ha comunicat oralment. Sap llegir els llavis a la perfecció i no es perd detall de la conversa: només cal parlar cara a cara amb ell. Els ordinadors han estat i són la seva passió a la que ara s’hi pot dedicar plena i professionalment a Basetis, on treballa, des del maig, a l’equip de help desk amb 100% d’autonomia.\nA inicis d’any, abans de l’arribada de la pandèmia a casa nostra, vam parlar amb el Javier i amb el Gabriel a les oficines de Basetis. Ara hi hem tornat, a distància, per veure com han viscut el confinament i conèixer com ha teletreballat una empresa dedicada a la tecnologia i com ha estat la comunicació a distància amb el Javier. Com sempre, ens han rebut molt bé. N’hem parlat amb l’Arcadi Quesada, coordinador i company del Javier a Basetis.\nCom heu viscut la situació a l’empresa, l’etapa de confinament, per COVID19?\nHa estat una situació complicada, ja que tres dies abans de declarar-se l’estat de crisis, ja vam enviar a tota la gent a teletreballar. Afortunadament ja teníem tots els sistemes preparats, així que des del primer dia la gent ha pogut fer la feina sense problema. El més complicat ha estat el com assegurar que la gent estava bé, i que la seva salut (física i mental) era la correcta. Tant temps sense sortir de casa afecta diferent a cada persona.\nCom ha estat la comunicació amb el Javier durant el teletreball?\nEl fet que no pogués estar a la oficina ha canviat la manera en com es relaciona amb el companys, tot i que abans ja l‘ús del correu i eines de missatgeria eren prou intensives en el seu cas. En qualsevol cas, res ha impedit que seguís fent la seva feina.\nQuines eines heu utilitzat? Què teníeu en compte a l’hora de fer videoconferències perquè pogués seguir les reunions?\nSom usuaris de GSuite, de manera que fem servir correu i també Google chat i Google Meet per les videoconferències.\nEn el seu cas hem incrementat l’ús de Googe Chat, i periòdicament fem videoconferències amb la resta de companys. A ell aquestes videoconferències li costen de seguir, així que intentem parlar més a poc a poc i vocalitzar més quan hi és, i si cal, aprofitem el xat que ens dona la mateixa eina per acabar d’aclarir algun matís que no hagi pogut acabar d’entendre.\nHeu tornat al treball presencial? Com ha estat l’adaptació?\nEncara no hem tornat, la idea és a partir de setembre ocupar parcialment la oficina i poc a poc anar recuperant la normalitat en oficines.\nQuè canviaríeu o milloraríeu, amb l’experiència, de cara a un nou confinament?\nEns hem adonat que en el seu cas, no hem hagut de fer moltes coses diferents a la resta de companys, i això és bo, per que demostra el seu alt nivell d’integració.\nAmb l’experiència que hem tingut tots, pensem que hauríem d’estar més pendents de les persones, del seu estat d’ànim i de com estan vivint la situació a nivell personal. No pel Javier en concret, si no en general per totes les persones que formen la nostra companyia.


Ets resident estranger i vols votar? — Ajuntament de Juneda\nSou a: Inici / Noticies / Ets resident estranger i vols votar?\nLa Generalitat de Catalunya ha iniciat una campanya informativa amb l’objectiu de fomentar la participació de les persones estrangeres amb dret a vot a les properes eleccions municipals. A les darreres eleccions municipals, només 62.698 persones estrangeres van fer els tràmits per votar, una xifra molt menor del total de persones que podrien haver exercit aquest dret de vot. Per aquesta raó, s’ha iniciat una campanya informativa dirigida a les prop de 300.000 persones d’origen estranger que el proper mes de maig podran escollir el seu govern municipal.


La Federació d'Educació de CCOO critica la mala gestió en la presentació del certificat de penals malgrat la pròrroga d'Ensenyament » educaccio.cat\nEstàs a:Inici»EDUCACIÓ»La Federació d’Educació de CCOO critica la mala gestió en la presentació del certificat de penals malgrat la pròrroga d’Ensenyament\nLa Federació d’Educació de CCOO critica la mala gestió en la presentació del certificat de penals malgrat la pròrroga d’Ensenyament\nDavant la pròrroga que el Departament d’Ensenyament acaba d’anunciar, volem recordar que a la Mesa del 21 de desembre de 2015, en una intervenció únicament de CCOO vam demanar una moratòria així com l’acceptació d’una declaració jurada o promesa mentre no es crea el Registre Central de Delinqüents Sexuals.\nEl Departament d’Ensenyament va comunicar als sindicats en Mesa sectorial l’obertura de la borsa de treball per poder accedir a cobrir llocs de treball en els centres educatius públics de Catalunya. Les llistes es van obrir ahir, 18 de gener, i es mantindran obertes fins el 8 de febrer. Per poder formar part de la borsa, els candidats i candidates estan obligats a presentar el certificat d’antecedents penals per demostrar no haver estat condemnat per sentència ferma per cap delicte contra la llibertat i la indemnitat sexual, en aplicació de la Llei 26/2015.\nCCOO ja va denunciar que encara no s’ha creat el Registre Central de Delinqüents Sexuals, i l’Administració té fins el mes de febrer com a termini per crear-lo. Fins a la seva entrada en funcionament, únicament es poden expedir certificats amb les dades que consten en l’actual Base de Dades del Registre Central d’antecedents penals.\nLa Federació d’Educació de CCOO entén que fins que no es creï aquest registre, cap treballador o treballadora pot ser obligat a certificar altres possibles delictes diferents a aquells que la legalitat vigent li obliga a certificar. Per aquest motiu, va exigir durant la Mesa que mentre no estigui en funcionament el citat Registre, únicament sol·liciti la declaració jurada o promesa de no haver estat condemnat per sentència ferma per cap d’aquests delictes, sense perjudici de requerir el certificat en el moment en què estigui en funcionament el Registre.\nAvui, a les 7.00 h del matí, a la porta de la Gerència Territorial del Ministeri hi havia una cua de més de 200 persones (docents i treballadors/es del lleure educatiu), que portaven algunes hores d’espera, per poder accedir a sol·licitar el certificat. Delegats i delegades de la Federació d’Educació de CCOO s’han apropat al carrer Garcilaso de Barcelona per informar, assessorar i acompanyar les persones que estaven esperant el seu torn. Demà tornaran a ser-hi.\nEl Departament ens ha assegurat que servirà presentar només el paper de que s’han iniciat els tràmits. CCOO s’oposa a aquesta mesura ja que atempta a la intimitat de les persones. Està d’acord en què s’hagi d’acreditar el certificat negatiu sobre delictes sexuals, però no tots els antecedents. El Departament d’Ensenyament no ha assumit aquesta petició, i per tant, CCOO es posa a disposició d’aquelles persones que puguin no ser admeses degut a la no existència del Registre Central.\nLlegiu i descarregueu aquí el comunicat de la Federació d’Educació de CCOO (pdf)\nLlegiu i aquí la informació del Departament\nEntrada anteriorBorsa docent: Ampliat el termini per presentar el Certificat d’Antecedents Penals fins al 23 de març de 2016.\nEntrada següent CCOO demana als grups parlamentaris que s’impliquin en la recuperació dels drets dels treballadors de la Generalitat\nEtiquetes: EDUCACIÓ PÚBLICA, comunicat, CONCERTADA, LLEURE, FEDERACIÓ-Inici\nLink de la imatge: https://educaccio.cat/wp-content/uploads/2016/01/ccoo-educaciC3B3-2.png


El TSJ anul·la l'Actuació territorial estratègica Alcoinnova • Ecologistas en Acción\nInicio > Grupos > Alacant > Alcoi > El TSJ anul·la l’Actuació territorial estratègica Alcoinnova\nEl TSJ anul·la l’Actuació territorial estratègica Alcoinnova\n3/05/2018 | Alcoi, Conservación de la Naturaleza (grupo temas), Grupo, portada\nEl Tri bunal Superior de Justícia ha declarat nul el Pla de l’ATE (Actuació Territorial Estratègica) Alcoinnova, que va aprovar en juliol de 2014 l’exconsellera d’Infraestructures, Territori i Medi Ambient, Isabel Bonig, de l’anterior govern valencià del Partit Popular. La Conselleria, que no va tindre en compte les més de 1.600 al·legacions presentades en contra de la ubicació elegida, va realitzar una avaluació ambiental amb una falta total de rigor, tal com acredita la sentència.\nLa resolució del Tribunal, dictada el passat 12 d’abril i notificada ahir, considera que el Pla és contrari a dret per diversos motius, entre els quals destaquen els següents:\nexistència de moltes afeccions ambientals en l’àrea d’amortiment d’impactes del Parc Natural de la Font Roja, en la infraestructura verda i en la Xarxa Natura 2000 (la principal figura europea de protecció ambiental);\nl’estudi d’alternatives presentat per l’empresa no té en compte que les afeccions ambientals de la ubicació elegida són molt rellevants; tampoc considera, per exemple, el risc per a l’aigua potable d’Alcoi (la ubicació de la Canal es qualifica en l’estudi amb un 0% de superfície vulnerable a la contaminació de les aigües, cosa que es contradiu amb els informes de la Confederació Hidrogràfica del Xúquer, que admeten el risc d’afecció per al proveïment d’Alcoi);\npel que fa a l’impacte sobre la Xarxa Natura 2000, la declaració de repercussions emesa pel director general del Medi Natural (Alfredo González Prieto) no sols es va emetre sense l’obligatori estudi d’afecció i sense identificar, descriure i avaluar els efectes de l’ATE, sinó que a més va ser “a todas luces insuficiente”;\nalteració de la qualitat paisatgística general de la zona;\ntransformació de la infraestructura verda existent, formada per un mosaic de terrenys agrícoles i forestals, en sòl urbanitzable amb les dotacions pròpies d’un parc industrial i comercial, incompatibles amb el que ha de ser una infraestructura verda;\nfalta de motivació de la reclassificació del sòl no urbanitzable protegit de la Canal per incompliment de requisits ambientals (impacte ambiental favorable, compatibilitat amb la infraestructura verda, integració en la morfologia del territori i del paisatge, etc.).\nEl Tribunal no ha entrat a valorar altres assumptes importants, ja que ha considerat que haurien de resoldre’s en el projecte d’urbanització i en altres fases d’execució del Pla. És el cas de les infraestructures que teòricament haurien de garantir l’abocament zero d’aigües, de la necessitat d’un pla de mobilitat sostenible i de les connexions de gas, electricitat i aigua.\nLa sentència compta amb dos vots particulars, que consideren que s’hauria d’haver motivat més la discrepància amb la sentència desestimatòria emesa pel mateix tribunal en el recurs contenciós presentat per l’Ajuntament d’Alcoi.\nSobre aquesta qüestió, La Carrasca-Ecologistes en Acció i Salvem l’Aqüífer del Molinar han subratllat que el seu recurs era molt més ampli i fonamentat que el de l’Ajuntament d’Alcoi i, a més a més, s’acompanyava de diversos informes pericials, entre els quals destaquen un de la Universitat d’Alacant (sobre l’afecció del projecte Alcoinnova al medi natural) i un altre de la Politècnica de València (que analitzava l’estudi d’alternatives presentat per La Española). Per a les associacions ecologistes, és deplorable la falta de convicció amb què l’Ajuntament ha defensat els interessos generals de la ciutat: “ha sigut la gent del carrer, organitzada en associacions, qui amb menys recursos, però amb sentit comú i molta dedicació, ha parat els peus a una ubicació que posaria en perill la principal i insubstituïble font d’aigua potable d’Alcoi, i amb un greu impacte sobre el territori”.\nUn projecte d’urbanització impossible?\nLes dos associacions també han destacat que la ubicació elegida a la partida de la Canal presenta tants problemes que el projecte d’urbanització es troba encallat des de fa mesos, fins a l’extrem que l’empresa promotora (La Española) ha demanat pròrrogues successives per a corregir els defectes que les diferents administracions han detectat i que afecten a aigües, carreteres, prevenció d’incendis forestals, etc. El passat 6 d’abril l’Ajuntament d’Alcoi li va concedir una ampliació de sis mesos més per a presentar la documentació exigida, necessària per a iniciar l’avaluació d’impacte ambiental del projecte d’urbanització, que difícilment podrà superar.\nLa sentència que anul·la el Pla, que encara no és ferma, és una oportunitat perquè l’empresa reoriente la seua proposta i busque una ubicació adequada on puga agrupar les seues empreses, si és que eixa és realment la seua intenció i no es tracta d’una mera operació especulativa de reclassificació urbanística. Així s’evitaria una agressió ambiental a la Canal i no es posaria en perill l’aigua que bevem. L’estudi de la Universitat Politècnica de València acreditava l’existència de múltiples alternatives viables tant a Alcoi com a la resta de la comarca.\nPreviousOposición a la ampliación del Caminito del Rey\nNextParalización del proyecto de central térmica de incineración de biomasa en Monzón


El Govern espanyol aprova mesures urgents per pal·liar els danys de l’incendi de la Ribera d’Ebre - Imagina Ràdio\nEl Departament de Presidència del Govern d’Espanya ha comunicat l’aprovació al Consell de Ministres d’un Reial decret llei que ajudarà a reparar els efectes en llars, establiments, explotacions i infraestructures que hagin sofert danys des del passat 1 d’abril a causa de catàstrofes naturals com ara temporals, inundacions o incendis forestals.\nEls territoris afectats per aquests sinistres seran declarats com a zones greument afectades per una emergència de protecció civil. És el cas de la Ribera d’Ebre, que a finals del passat mes de juny va patir un dels incendis més cruents a Catalunya en els darrers anys. El foc, iniciat al municipi de La Torre de l’Espanyol, va cremar unes 6.000 hectàrees, va obligar a l’evacuació de 52 persones i va provocar la mort d’una gran quantitat de bestiar i la pèrdua de nombroses parcel·les de conreu.\nDos treballadors durant les tasques de restauració de la zona de l’incendi de la Ribera d’Ebre.\nA banda dels incendis que van colpejar aquest estiu el territori ebrenc, també rebran ajudes per la seva situació d’emergència o de naturalesa catastròfica Madrid i Toledo pels incendis del mes de juny, Navarra i Ourense per les inundacions al juliol, l’Illa de Gran Canària pels incendis del passat mes d’agost i altres comunitats autònomes que es van veure a finals d’agost i mitjans de setembre pels episodis de Depressió Aïllada a Nivells Alts (DANA).\nEl nou Decret ajudarà als territoris afectats mitjançant un conjunt de mesures urgents que es duran a terme des de fins a 9 ministeris amb l’objectiu de pal·liar els danys personals i materials causats pels sinistres naturals. Segons ha comunicat el govern espanyol amb xifres provisionals, s’estima que l’impacte pressupostari total de l’acció sigui d’uns 746 milions d’euros. Dintre d’aquesta quantitat, 103,2 milions es destinarien a les actuacions de l’Administració General de l’Estat, 58,4 correspondrien a les exempcions i bonificacions en matèria d’ocupació i seguretat social i els 557,5 milions d’euros restants serien els aportats en ajudes als territoris afectats.\nRedacció – Jordi Gaya\nArticle anterior[VÍDEO] L’artista Marc Sellarès vol engegar el projecte dels “horts rurals” a Flix\nArticle següentS’ensorra el sostre d’una casa a Santa Bàrbara


Estudi de la llengua d'Ausiàs March a través de les col.locacions von Elena Sanchez Lopez - Fachbuch - bücher.de\nDes de la primera publicació, el 1593, la bellesa dels versos del poeta valencià Ausiàs March ha representat un repte per als lectors. En aquest estudi hem dut a terme una anàlisi del llenguatge del poeta mitjançant una metodologia innovadora pel que fa a la literatura: l'anàlisi de les combinacions de paraules col·locacions amb l'ajuda de les TIC. A partir d'un corpus marcat estructuralment, morfosintàcticament i lematitzat, hem fet una extracció automàtica de les col·locacions de l'obra de March amb l'ajuda d'un motor de cerca optimitzat per a treballar en català antic. Així, tenint en…mehr\nDes de la primera publicació, el 1593, la bellesa dels versos del poeta valencià Ausiàs March ha representat un repte per als lectors. En aquest estudi hem dut a terme una anàlisi del llenguatge del poeta mitjançant una metodologia innovadora pel que fa a la literatura: l'anàlisi de les combinacions de paraules col·locacions amb l'ajuda de les TIC.\nA partir d'un corpus marcat estructuralment, morfosintàcticament i lematitzat, hem fet una extracció automàtica de les col·locacions de l'obra de March amb l'ajuda d'un motor de cerca optimitzat per a treballar en català antic. Així, tenint en compte les combinacions de categories més freqüents en aquesta llengua, hem obtingut llistats complets de col·locacions en sentit ampli, com les definia Sinclair en els seus primers treballs . Posteriorment, hem fet servir un corpus de control per a contextualitzar-les i descriure'n l'ús, cosa que ens ha permés determinar si les combinacions freqüents detectades pertanyien específicament a l'autor eren part del seu estil , o a la llengua general de la seua època com a part de la fraseologia. El nostre estudi ens ha permés constatar les dificultats de l'estudi de la fraseologia en la llengua antiga, així com la productivitat de l'anàlisi col·locacional del llenguatge d'un autor.\nBeihefte zur Zeitschrift für romanische Philologie 372


Carlos López Otín: «Hi haurà una nova era i rebrem una lliçó brutal d'humilitat» - Diari de Girona\nCarlos López Otín: «Hi haurà una nova era i rebrem una lliçó brutal d'humilitat»\nEl catedràtic de Bioquímica i Biologia Mol·lecular a la Universitat d'Oviedo diu que «potser, en la nova era que sorgeixi, aprendrem que la nostra principal vulnerabilitat no és un virus, és la ignorància»\nx. fernández | oviedo 30.03.2020 | 06:00\nCarlos López Otín (Sabiñánigo (Osca), 1958), catedràtic de Bioquímica i Biologia Mol·lecular a la Universitat d'Oviedo i un dels científics més influents del país, és rotund en la seva anàlisi sobre el coronavirus: «És una lliçó brutal d'humilitat per a la humanitat». L'opinió, expressada des del confinament, des d'on imparteix classe a distància, es basa en un punt de vista crític sobre la societat global. Una societat que, diu, es creia invulnerable, rica i poderosa. Otín –que va participar l'any 2017 en l'acte de lliurament dels premis Princesa de Girona en un diàleg amb Antonio Banderas– afirma que malgrat tot és optimista –«sorgirà una nova era i tinc esperança en els joves»– i desgrana detalls del coronavirus des de la seva experiència en una extensa conversa publicada al canal d'entrevistes de la periodista Cristina Mitre.\nEl coronavirus ha passat d'una «simple grip» a una pandèmia global...\nSoc científic, però la meva especialitat no és l'epidemiologia, encara que em vaig formar en l'estudi dels virus amb mestres com Margarita Salas i Eladio Viñuela. Puc entendre el que està passant, encara que la meva opinió no es pot prendre com la d'un expert, sinó com la d'un científic que ho veu des de fora. El coronavirus semblava d'agressivitat limitada i ha commocionat el món sencer en només tres mesos. Les primeres notícies parlaven d'un nou coronavirus respiratori a la Xina. No li vam donar gaire importància, perquè hi havia hagut casos semblants i cap havia representat un problema global. I menys per a Espanya, on no vam tenir cap cas.\nL'avanç del virus ha provocat un canvi de sensacions...\nDe sobte, alguna cosa va passar. Vam començar a patir un canvi en les sensacions relacionades amb el virus. Jo, per exemple, vaig començar a inquietar-me, sobretot socialment. Estem interconnectats, viatgem contínuament, no prenem cap precaució i ens sentim invulnerables. Ens parlen d'una cosa a la Xina i pensem que això és una cosa molt llunyana, un lloc on mengen ratpenats. Però a poc a poc el coronavirus va anar arribant. De la indiferència vam passar al pànic. També vam fer coses intolerables, com agredir persones per ser xinesos o per tenir un refredat.\nArribarem mai a saber quin va ser realment l'origen del virus?\nHi ha molts comentaris sobre l'origen. Analitzant el genoma, tot sembla indicar que és una evolució natural d'una altra. La malaltia és més contagiosa del que s'esperava, es dissemina molt ràpidament i els portadors asimptomàtics es noten més. Hi ha joves que no mostren cap efecte i es converteixen en contagiadors massius. Ells haurien d'haver-se conscienciat i ara sembla que ho fan, sobretot quan els parles dels avis.\nEl col·lapse als hospitals espanta?\nPer la grip, només l'1% s'hospitalitzen. La majoria de la gent la passa a casa seva. Una setmana al llit i diversos dies amb antivirals. En el cas del coronavirus, hi ha casos en què s'ha d'anar a l'hospital perquè et posin un respirador. Per això se saturen les urgències. Les UCIs, el personal dels hospitals, no donen més de si. Ho veig en la meva filla, que està a primera línia. No es poden suplir les mancances del sistema sanitari, però si parles amb els professionals ens adonem que el sistema és una joia de llauna. Se sustenta sobre agulles, es basa en el «bonisme» i en la contribució dels professionals. Molts estan cansats, cremats, i tots ho sabem.\nEl nostre model sanitari és imperfecte?\nEns falta baixa tecnologia: mascaretes, bates, guants, respiradors... És impressionant, perquè no ens falta l'últim accelerador de partícules, sinó el material de fa 50 anys. A la Xina, el virus es va contenir. Per això dic això de la lliçó d'humilitat meravellosa. I per què la necessitem? Perquè el model social és insatisfactori. Ens sentim bé, rics. La vida no era millor abans i ara tenim més coses, per què no les fem servir millor? El model social no està basat en la creació de riquesa intel·lectual ni tecnològica. El problema és la banalitat: és senzill fer-se ric dient estupideses, no creant res. Fins i tot, grans i famosos multimilionaris no han creat cap bé a la humanitat.\nQuin aprenentatge podem extreure de la malaltia?\nCal fer un balanç entre la salut i l'economia, en tots els aspectes. Ens agradi o no. Quan analitzem com és el nostre país, el veiem de veritat: no som potents ni rics. A tots ens agrada viure aquí, vaig viure anys fora i sempre vaig voler tornar. Però no tenim tantíssims recursos. A Alemanya tenen cinc vegades més llits d'UCI que nosaltres. El balanç, inicialment, es va inclinar cap a l'economia: vivim del turisme. I en aquest balanç, economia o salut, no m'agradaria decidir. Però són decisions humanes difícils de prendre i crec que ens inclinem cap a l'economia. Els experts deien que dels set coronavirus sis no han causat alarma mundial, per què aquest sí? Som vulnerables, aquesta és la realitat. I en aquest moment, ja no es pot sostenir l'economia. El virus va néixer, com altres, per extingir-se de manera natural, però ha sabut trobar les nostres vulnerabilitats, sobretot les d'una societat no preparada per enfrontar-se a una cosa així.\nDe les crisis en sorgeixen oportunitats?\nNosaltres, com a éssers vius, hem sorgit d'una crisi mediambiental i hem convertit l'agent tòxic en la nostra font d'energia. Els optimistes pensem que passaran després coses noves, però espero que no sigui només durant una setmana. No podem seguir abusant d'aquesta societat tan hiperconnectada, però també tan virtual. Ara ens parlem per les nostres finestres, ens mirem a nosaltres mateixos. Espero que ara ens adonem que això de parlar de la immortalitat és un divertiment de rics, desocupats i egoistes. Hi ha malalties de les quals no es cura ningú, molt pitjors que aquest virus. Aquest virus és una lliçó brutal d'humilitat per a tota la humanitat.\nSom massa vulnerables?\nPotser, en la nova era que sorgeixi, aprendrem que la nostra principal vulnerabilitat no és un virus, és la ignorància. No es tracta de saber-ho tot, és el fet de desconèixer el que ens fa millors. Això és el que més em dol: no ens adonem d'això. Cal ser optimistes i ho noto en la gent, quan vaig a comprar el pa i parlo amb la gent normal. Per què no podem ser normals i centrar-nos en l'essencial? I no estar com jo, des de fa dos o tres anys, que no aixeco el cap sense saber-ne el motiu.


Ester – Pàgina 45 – El Vendrell Esports\nAuthor Archive for: ester\nEts aquí: Inici / Notícies / Ester\nQuant a Ester\nMeanwhile lets just say that we are proud Ester contributed a whooping 632 entries.\nEntrades per Ester\nOK Lliga – El CE Vendrell perd 8 a 2 a la pista del Liceo\nEl CE Vendrell ha perdut 8 a 2 a la pista del Liceo en el partit corresponent a la tercera jornada de l’OK Lliga jugat avui al migdia. Finalitzada la jornada 3 de l’OK Lliga, el Vendrell se situa en la 13a posició de la classificació. El proper dissabte 13 d’octubre, en plena Fira de […]\nOctubre 8, 2018 by Ester\nBÀSQUET EL VENDRELL\nEl sènior femení es passejava en el seu partit davant l’equip del Baix Gaia S25, al qual derrotava per un contundent 90-13, en un encontre sense història, donada la superioritat de les taronges. Segona victòria de les vendrellenques, en els dos partits disputats, què els hi dona el liderat, d’aquesta tercera catalana. La propera setmana, […]\nPrimera Catalana l’AB Vendrell suma la primera derrota del curs, davant un Samà superior.\nMal partit dels vendrellencs, què cauen per 49-74, al no poder contrarestar l’encert i la intensitat del rival. Debut amarg del conjunt taronja davant la seva afició, al perdre, en el primer partit d’aquesta temporada a Coma-ruga, per 49-74, davant el Samà Vilanova, equip descendit de Copa Catalunya, què es mostrava superior i s’emportava el […]\nAGENDA ESPORTIVA CAP DE SETMANA DEL 6 AL 7 D’OCTUBRE DE 2018\nOctubre 4, 2018 by Ester\nStrong By Zumba dissabte 13 d’octubre a la Fira de Santa Teresa 2018\nOrganitza: Regidoria d’Esports, a les 12 del migidia, a la Ctra. del Dr. Robert, A càrrec de Soraya Rodríguez, instructora a les instal•lacions esportives municipals del Vendrell.\nOctubre 3, 2018 by Ester\nGran cap de setmana amb la presentació de tots els equips del Club que fan competicions. Aquest cap de setmana va tenir lloc al pavelló Camp d’Esports del Vendrell el IV Torneig Pere Lluís Benaiges, el qual porta el nom d’uns dels fundadors de l’handbol al nostre municipi, l’any 1975. Benaiges, gran persona i […]\nEl CE Vendrell de hoquei de Primera Catalana guanya 4 a 6 a la pista del Montbui\nEl passat divendres 28 de setembre, al vespre, el CE Vendrell de Primera Catalana d’hoquei sobre patins va guanyar 4 a 6 a la pista de l’HC Montbui, en el partit corresponent a la tercera jornada, i provisionalment es va situar quart en la classificació del grup B. El proper dissabte 6 d’octubre, a les […]\nCLUB BÀDMINTON EL VENDRELL\nEl passat cap de setmana el Club Bàdminton El Vendrell va disputar a Granollers la primera prova del Circuit Català de Bàdminton amb noves incorporacions. Medalla d’or per la Sara Castro y el Farid Niedermeyer al dobles mixte B i medalla de plata per la Sara Castro y la Sheila Domínguez al dobles femení A. […]\nOctubre 2, 2018 by Ester\nEl sènior femení començava amb victòria, una nova temporada a la tercera catalana. Les taronges s’imposaven pel resultat de 55-64, a la pista del Claret de Valls, després d’un partit lluitat, què les visitants van saber trencar en el tram final. Diumenge, rebran la visita de l ‘equip del Baix Gaià S25. El sènior 2 […]\nPrimera Catalana l’AB Vendrell enceta la temporada de la millor manera possible.\nEls taronges aconsegueixen una solvent victòria per 62-75 a la pista del Centre Catòlic. El conjunt vendrellenc, va estrenar-se, en la nova temporada, amb una convincent victòria, pel resultat de 62-75, a la pista del Centre Catòlic l’Hospitalet. Els del Vendrell, van començar el curs de la millor manera possible, en un partit, on es […]\nOK Lliga – El Vendrell empata 4 a 4 amb l’Alcobenda\nEl CE Vendrell va sumar un punt en el retorn de l’OK Lliga al Pavelló del Club després de les obres de remodelació amb motiu dels Jocs Mediterranis 2018. A la sortida a pista, l’equip va sortir amb una camiseta per donar ànims a Iker Casado perquè es recuperi ben aviat de la lesió que […]\n32a Mitja Marató El Vendrell 2018\nSetembre 28, 2018 by Ester\nPàgina 45 de 53«‹4344454647›»\nAtletisme (30) Biketrial (3) BTT (3) Buceig (1) Bàdminton (20) Bàsquet (67) Ciclisme (4) Consell esportiu Baix Penedès (28) Cros (1) Crossfit (5) Escacs (12) Escalada (2) Futbol (39) Fútbol (10) Gimnàstica (7) Gimnàstica Rítmica (4) Golf (1) Handbol (28) Hoquei (121) Jocs Mediterranis 2018 (1) Judo (6) Motociclisme (1) Motor (3) Muaythai (3) Muntanya (6) Natació (6) Ninjutsu (2) Nàutic (2) Patinatge (7) Petanca (10) Pàdel (19) Regidoria d'esports (119) Taekwondo (29) Tennis (15) Tennis Platja (3) Tennis Taula (8) Trail (3) Trenkakames (3) Uncategorized (12) volei (2) Volei Platja (8)


Julià veu bé la intervenció del Bisbat a la Catedral per l'edat avançada dels canonges - Diari de Girona\nJulià veu bé la intervenció del Bisbat a la Catedral per l'edat avançada dels canonges\nEl president del Capítol explica que ells mateixos van demanar el canvi pel gran volum de feina que suposa gestionar la institució\ngirona | l.fanals 03.06.2015 | 07:25\nVisitants sortint de la Catedral de Girona, a quest hivern. aniol resclosa\nEl president del Capítol de la Catedral, Jaume Julià, assegura que els canonges veuen bé que el Bisbat hagi assumit el control econòmic de la Catedral i que aquesta funció hagi de deixat de correspondre al Capítol. Julià recorda que l'avançada edat que tenen la majoria de membres del Capítol -pràcticament tots superen l'edat de jubilació- i la gran dedicació que requereix una institució com la Catedral ha fet convenient que l'administració econòmica quedi en mans del Bisbat.\nEl passat 10 de març, el bisbe, Francesc Pardo, va signar un decret on es podia llegir: "Fent ús de la facultat que em confereix el cànon 1276 del Codi de Dret Canònic, pel present decret queda intervinguda l'administració dels béns temporals del Capítol de la Catedral de Girona, i en nomeno administradors el provicari general, Mn. Joaquim Giol i Aymerich, i l'ecònom diocesà, sr. Robert Xifre i Anglada". En el Butlletí de l'Església de Girona, el Bisbat afegia que l'objectiu era "optimitzar i rendibilitzar" més adequadament el patrimoni i recursos de la institució. Es tracta d'un monument que rep uns 200.000 visitants l'any, que cobra una entrada de set euros per persona però que malgrat això arrossega un deute important des de fa anys. Amb aquesta decisió, el Bisbat fa un pas perquè hi hagi seglars professionals que administrin els béns de l'Església.\nFins ara, Julià ha exercit alhora com a president del Capítol i administrador de la Catedral, un doble càrrec que no és gens habitual en les altres diòcesis. A partir d'ara, els dos nous administradors es faran càrrec del "patrimoni, els assumptes econòmics i el personal contractat del Capítol i la Catedral", mentre que en mans del Capítol -és a dir, dels canonges- quedarà tot allò referent a l'àmbit de la litúrgia, el culte i la pastoral.\nAquesta notícia no ha estat rebuda igual per tots els membres del Capítol. El fins ara canonge conservador del patrimoni, Joan Naspleda, ha abandonat el seu càrrec i encara no se sap qui el substituirà. En canvi, Jaume Julià recorda que el canvi s'ha fet a pròpia petició del Capítol, ja que els canonges són d'edat avançada i una institució com la Catedral requereix una gran dedicació.


Dylewianka Wysoka Wies Polònia - Ofertes d'hotels amb els MILLORS DESCOMPTES EN LÍNIA\nAllotjaments a Wysoka Wies\nWysoka Wies Pensions\nVeure tots els 4 allotjaments a Wysoka Wies.\nWysoka Wies 9, Wysoka Wies, Wysoka Wies, Polònia - Excel·lent ubicació - Veure al mapa\nMés informació sobre Dylewianka\nPer als viatgers què vulguin captar les imatges i els sons de Wysoka Wies, Dylewianka és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Dylewianka, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com esquí, jardí que faran de la vostra estada una experiència inoblidable. Sigui quina sigui la seva raó per visitar Wysoka Wies, el Dylewianka és el lloc perfecte per una estimulant i emocionant escapada.


Actualizada 04/09/2017 a las 17:50\n© Una gran xarxa solidària\nLes xarxes socials també han canviat les regles del joc a l’hora de passar un dol. Els atemptats de Barcelona i Cambrils del 17 d’agost van generar una gran onada de solidaritat que es va traduir en il·lustracions que, via Instagram –sobretot–, es van popularitzar en qüestió d’hores i es van convertir en avatars de molta gent que expressava, amb aquest gest, la seua solidaritat. Reconegudíssims humoristes gràfics, com @forges, van aportar el seu granet de sorra. Forges va enviar un gran cor a Catalunya que va ser molt comentat i compartit. També va tenir un gran impacte el Cobi desolat de Javier Mariscal (@mariscaloficial). Francesc Domènech (@ffdomenech a Twitter) és l’autor de la flor que neix de la característica rajola de la Rambla, una de les icones dels dies posteriors als atemptats. @Pachi_Idigoras va optar per fer un colom de la pau amb el característic trencadís de Gaudí. Pepo Curià (@pepocuria), dissenyador gràfic, il·lustrador i humorista gràfic, va contraposar l’skyline de Barcelona a la barbàrie terrorista fent-se seu el hash #Notenimpor.\nLes etiquetes de Twitter ajuden a entendre el món. I després dels atemptats, quan el focus informatiu encara era a Catalunya, va ser trending topic mundial #buenopuesmoltbépuesadiós, les paraules que va adreçar el major dels Mossos, Josep Lluís Trapero, al periodista que va abandonar la roda de premsa perquè Trapero responia en català a una pregunta feta en català. Twitter es va rendir als seus peus i Jordi Calvís (@jordicalvis) ho va il·lustrar per aclamació popular.


Kumaon o Kumaun és una de les dues divisions administratives que formen l'estat d'Uttarakhand a l'Índia. Anteriorment fou una divisió de l'Uttar Pradesh i durant el Raj Britànic una divisió de les Províncies Unides. És, en gran part, a les muntanyes de l'Himàlaia entre el Tibet i la regió Muntanyosa coneguda com a Tarai (Índia). Limita al nord amb Tibet, a l'est amb Nepal, al sud amb Uttar Pradesh i a l'oest amb Himachal Pradesh. Les seves muntanyes arriben sovint als 550 metres. Els rius principals són el Gori, Dhauli, Kali o Sharda (que forma la frontera amb Nepal), Pindari, Kailganga i altres. La seva ´superfície és de 21.056 km² i la població de 4.668.329 habitants al cens del 2001. La capital és Nainital. La formen els següents districtes:\n29° 36′ N, 79° 42′ E / 29.6°N,79.7°E / 29.6; 79.7Coord.: 29° 36′ N, 79° 42′ E / 29.6°N,79.7°E / 29.6; 79.7\nLa dinastia katyuri era una branca del kunindes fundada per Vashudev Katyuri. Originalment de Joshimath, es va estendre des de Katyr, moderna vall de Baijnath (Uttarakhand), a Kumaon i entre els segles VII i XI va governar un gran regne amb capital a Baijnath (districte de Bageshwar) aleshores coneguda com a Kartikeyapura. Al seu zenit els reis dominaven del Nepal a l'est a Kabul a l'oest, però el regne es va fragmentar al segle xii. La dinastia rajbar d'Askot a Pithoragarh, es va establir el 1279 per una branca del Katyuris, dirigits per Abhay Pal Deo, net del rei Brahm Deo. La dinastia va governar la regió fins al temps del Raj Britànic (1816)\nEl 1496 Raja Madhav Singh Bargujar expulsat de Rajorgarh a Alwar pels musulmans es va establir a Kumaon; va reunir un exèrcit muntanyès i en temps de Sher Shah Suri va matar el nawab Dilawar Khan i es va apoderar d'un extens territori a l'esquerra del Ganges; el seu fill Raja Kammud Singh Bargujar va reforçar el seu poder i va matar el nawab Bahadur Khan Suri el 1560 estenent el seu regne per Kumaon i més enllà.\nEl 1581 després de la derrota de Raika Hari Mall de Doti, oncle matern de Rudra Chand a mans d'aquest darrer, Rudra va dominar els principats i el regne fou conegut com a Kumaon. Un dels sobirans més poderosos fou Baz Bahadur (1638-1678) que es va trobar amb Shah Jahan a Delhi i el 1655 hi va fer aliança contra el regne de Garhwal governat pel rei Pirthi Sah; després va conquerir el Tarai inclòs Dehradun (que fou separat del regne de Garhwal). Baz Bahadur va estendre el seu territori a l'est del riu Karnali. El 1672, Baz Bahadur va imposar unes taxes i els diners recollits foren enviats a Delhi com a tribut. Al final del segle xvii els rages chand van atacar altre cop Garhwal i el 1688, Udyot Chand va erigir diversos temples a Almora i altres llocs per commemorar la seva victòria sobre Garhwal i Doti. Jagat Chand (1708-1720) va derrotar el raja de Garhwal i el feu fugir cap a Srinagar i el seu regne fou donat a un braman. No obstant un posterior rei de Garhwal, Pradip Shah (1717-1772), va recuperar el país i va conservar Dun fins al 1757 quan s'hi van establir els rohilles dirigits per Najib al-Dawla; aquest al seu torn en fou expulsat al cap de poc temps per Pradip Shah. El 1744 Ali Muhammad Khan el cap rohilla, va envair Kumaon, i els rohilles van ocupar i saquejar Almora; la seva estada a la regió fou curta: al cap de set mesos, no els va agradar el clima, i van acceptar un pagament de 300.000 rupies i se'n van anar; tot i el poc temps que hi van estar, els danys que van fer als temples foren importants. Ali Muhammad Khan no va quedar satisfet del que havien fet els seus lloctinents i al cap de tres mesos de la retirada, el 1745, va tornar a enviar les seves forces, però aquesta vegada foren derrotats a l'entrada a les muntanyes, prop de Barakheri, i van abandonar la idea de conquesta.\nVers el 1790 els gurkhes van ocupar el país; el raja va fugir; el raja i la població van demanar ajut als britànics diverses vegades. Finalment els britànics, per altres causes, van iniciar la guerra el 1814. Quatre mil kumaonis dirigits per Harakh Dev Joshi, un cap lleial als reis Chand (responsable de la invasió inicial gurkha) van lluitar al seu costat. Els britànics van derrotar els gurkhes a diversos llocs i en aquesta zona, a Jaithak i Malaun. Finalment els gurkhes foren derrotats a la decisiva batalla de Syahidevi i el governador gurkha va fugir. La via per expulsar als gurkhes de Garhwal va quedar oberta. Els britànics van donar als kumaonis el títol de "raça marcial" i entre ells va reclutar l'anomenat Kumaon Regiment (inicialment Hyderabad Regiment).\nhttp://www.himvan.com/Webpages/kumaon.htm Arxivat 2012-03-17 a Wayback Machine.\nhttp://www.kmvn.org/about-kumaon-history.htm[Enllaç no actiu]\nObtingut de «https://ca.wikipedia.org/w/index.php?title=Kumaon&oldid=28189611»\nDarrera modificació: 4 set 2021 a les 21:33


tel. 93 453 60 05\nApunta't a Esquerra\nESQUERRA 75 ANYS\n"...I OBRIRÀ SOLCS L'ESQUERRA CATALANA"\nEl març de 1931 es crea Esquerra Republicana de Catalunya. Els setanta-cinc anys d’història d’Esquerra són un bon fil conductor per a una narració dels esdeveniments polítics de la Catalunya de l’últim segle.\nEsquerra entén que cal obrir nous camins per enfortir el lligam entre catalanisme i progressisme que facin possible una cultura d’esquerres compromesa amb els valors socials d’una catalanitat popular constantment recreada. Aquesta mostra es presenta com un veritable recorregut per la història d’Esquerra i per la història de la Catalunya del darrer segle. Un recorregut que ha de permetre recuperar la memòria dels que van forjar el projecte cívic i polític d’Esquerra i dels que l’han sabut mantenir i actualitzar enmig de dificultats sovint extraordinàries.\nLes arrels dEsquerra\nLa cultura obrera i popular catalana del primer terç del segle XX mostra una singular vitalitat i autonomia. És una època marcada per la coexistència dels nous moviments socials emergents i la continuïtat d’un Estat que manté uns trets manifestament anacrònics. Societats corals, ateneus, sindicats, teatre popular, premsa republicana i catalanista..., una densa xarxa d’institucions vilatanes i urbanes articulen una societat civil plural generadora de diverses tradicions polítiques i culturals de caràcter popular. Catalanisme, obrerisme, republicanisme i un difús antiautoritarisme són els seus components més constants. Sense tenir en compte aquest cabalós pòsit cívic i cultural, no es pot entendre la singularitat de la forja d’un projecte polític com el que representa Esquerra als anys trenta.\nLa fundació dEsquerra\nDe la República Catalana a lEstatut dAutonomia de 1932\nEl 12 d’abril de 1931 es celebren eleccions municipals a l’Estat espanyol. Les candidatures republicanes guanyen a la major part de ciutats. Contra tot pronòstic, Esquerra, que es presenta en coalició amb la Unió Socialista de Catalunya, és el partit més votat a les principals ciutats i pobles del país.\nEl 14 d’abril Francesc Macià, des del balcó del Palau de la Diputació, proclama la República Catalana, que, després d’intenses negociacions amb el govern provisional de la Segona República Espanyola, esdevé la Generalitat de Catalunya. Es recupera així la secular institució de govern de Catalunya, dissolta amb la pèrdua de la nostra sobirania nacional el 1714 pel Decret de Nova Planta, arran de la derrota militar catalana davant el rei castellà Felip V, en la Guerra de Successió. Francesc Macià esdevé el primer president de la recuperada Generalitat.\nL’agost de 1931 s’aprova, mitjançant un plebiscit popular, l’Estatut de Núria, redactat a partir del reconeixement del dret a l’autodeterminació del poble català, tal com reflecteix el seu preàmbul. El setembre de 1932 les Corts espanyoles aproven l’Estatut, significativament retallat.\nImplantació i consolidació\nLa victòria electoral de 1931 suposa la configuració d’Esquerra com a partit hegemònic a Catalunya, situació que es confirma a les eleccions a Corts Constituents del juny de 1931 i a les eleccions al Parlament de Catalunya del novembre de 1932.\nAmb un programa reformista que defensa les llibertats nacionals de Catalunya, el federalisme, l’ensenyament laic, obligatori i gratuït, la llibertat sindical, el foment del cooperativisme, un sistema d’assegurança social, el vot femení, l’abolició de la pena de mort, la plena autonomia dels municipis... Esquerra esdevé la gran força de la Catalunya popular i atrau tant les classes treballadores com la petita i mitjana burgesia. De 16.000 afiliats en el moment de la seva fundació passa a més de 70.000 a l’inici de la Guerra Civil.\nDins la mateixa estructura del partit, el 1931 es creen les Joventuts d’Esquerra Republicana Estat Català (JEREC) i la Secció Femenina.\nLobra de govern (1931-1939)\nLa voluntat de dur a terme una política de progrés, moderna, de transformació social i econòmica es posa de manifest tot just es proclama la República Catalana, quan Francesc Macià forma, el 15 d’abril, el seu primer govern.\nAmb la promulgació de l’Estatut i la constitució del Parlament, els diferents governs de la Generalitat, liderats per Esquerra, tenen al seu abast els mitjans per canviar les estructures polítiques, econòmiques, socials i culturals del país.\nL’Estatut, amb les seves limitacions, és una eina política important que permet desenvolupar una intensa activitat legislativa i de govern, malgrat les nombroses dificultats de tipus polític i econòmic i l’esclat de la Guerra Civil.\nEls governs d’Esquerra a la Generalitat realitzen una extensa obra en camps tan importants per al desenvolupament social com l’educació, la salut, la cultura, l’urbanisme, la reforma agrària, la protecció social...\nDels Fets dOctubre de 1934 al Front dEsquerres de 1936\nEl desembre de 1933 mor Francesc Macià i Lluís Companys el succeeix com a president de la Generalitat.\nEl Parlament de Catalunya aprova, l’abril de 1934, la Llei de contractes de conreu, promoguda per Esquerra i la Unió de Rabassaires. Malgrat ser una llei moderada, el Tribunal de Garanties Constitucionals espanyol l’anul·la amb l’argument que el Parlament de Catalunya no té competències en l’àmbit social. La relació política entre el Govern espanyol de dretes i el Govern de la Generalitat d’esquerres és molt tensa. Es qüestiona l’autogovern català, es bloqueja el traspàs de transferències i s’ofega econòmicament el país.\nEl 6 d’octubre Lluís Companys proclama l’Estat Català, davant els moviments de la dreta que promou un nou cop d’estat militar per acabar amb les transformacions econòmiques i socials i amb les llibertats democràtiques i nacionals. La insurrecció fracassa, la Generalitat se suspèn i els membres del seu Govern són empresonats. La Generalitat no es restaura fins que Esquerra guanya les eleccions del febrer de 1936 com a líder del Front d’Esquerres, la versió catalana dels “fronts populars” creats per tota Europa com a resposta a l’expansionisme feixista de l’època.\nLa Guerra i la rereguarda\nEl juliol de 1936 l’exèrcit espanyol, liderat pel general Franco, encapçala un cop d’estat feixista contra la República i esclata la Guerra Civil. A Catalunya la rebel·lió fracassa perquè la Guàrdia d’Assalt de la Generalitat, amb el suport d’obrers armats i de la Guàrdia Civil, derrota els militars.\nMilers de joves catalans prenen les armes en defensa de Catalunya, la República i la democràcia, i s’incorporen primer a les milícies antifeixistes que diverses forces polítiques i sindicals organitzen, com fa Esquerra amb la Columna Macià-Companys, i més tard a l’Exèrcit Popular. Alhora les noies s’incorporen al treball a les fàbriques i contribueixen a l’esforç de guerra contra el feixisme.\nDurant els difícils anys del conflicte Esquerra, des del Govern de la Generalitat, treballa sempre per salvaguardar la legalitat republicana, fa front als abusos comesos en la rereguarda pels sectors extremistes i elements incontrolats i salva vides de persones i el patrimoni cultural.\nMentre que la República és abandonada a la seva sort per les democràcies occidentals i només rep un suport limitat de la Unió Soviètica, els franquistes reben l’ajut dels feixistes italians i dels nazis alemanys, fet que acaba portant a la victòria dels sublevats.\nL’hivern de 1939, un cop derrotades les forces republicanes a la decisiva Batalla de l’Ebre, les tropes franquistes ocupen una Catalunya exhausta després d’haver patit dos anys de constants bombardejos sobre els principals nuclis urbans. El Govern de la Generalitat i mig milió de catalanes i catalans s’han d’exiliar.\nExili, repressió i clandestinitat\nLa dictadura franquista avorta el brillant període de transformacions socials i de construcció nacional de Catalunya liderat per Esquerra i obre un fosc període de repressió social i política que dura quasi quatre dècades, durant les quals els drets civils, socials i econòmics són negats, la llengua catalana és perseguida i la Generalitat és abolida en un nou intent de genocidi cultural contra Catalunya.\nLes persones que han format part de sindicats o partits polítics són perseguides i represaliades. Més de set-cents militants d’Esquerra són executats, entre els quals hi ha una quarantena d’alcaldes i l’únic diputat que no havia marxat a l’exili. Però, sens dubte, el cas més paradigmàtic és la de l’únic president afusellat d’un país democràtic: Lluís Companys, assassinat el 15 d’octubre de 1940 al Castell de Montjuïc de Barcelona, després d’haver estat lliurat per la Gestapo al govern franquista espanyol.\nJosep Irla, d’Esquerra, pren el relleu a Companys. I el 1954 Irla, per motius de salut, és substituït pel líder d’Esquerra, Josep Tarradellas, com a nou president de la Generalitat a l’exili.\nAl llarg de tot el franquisme Esquerra forma part de multitud d’iniciatives polítiques, sempre amb l’objectiu de recuperar la democràcia i la llibertat nacional de Catalunya.\nLa transició democràtica i la recuperació de lautogovern\nLa multitudinària manifestació de l’Onze de Setembre de 1976, a Sant Boi de Llobregat, obre el camí cap a la recuperació de la democràcia i l’autogovern.\nEn les primeres eleccions democràtiques, el juny de 1977, Esquerra no pot presentar-se amb les seves pròpies sigles perquè no està legalitzada, fins a l’agost, i per la seva condició de partit republicà i defensor de l’autodeterminació. Malgrat això, Esquerra concorre a les eleccions en una coalició electoral i aconsegueix un diputat al Congrés: el seu líder Heribert Barrera.\nLa massiva manifestació de l’Onze de Setembre de 1977 accelera el retorn de Josep Tarradellas com a legítim president de la Generalitat de Catalunya.\nEl 1978 Esquerra s’oposa a un projecte de Constitució espanyola, tutelada per unes forces armades predemocràtiques, que no reconeix la realitat plurinacional de l’Estat ni el dret dels pobles a l’autodeterminació i que consagra la monarquia i l’exèrcit com a símbols i garants de la “unitat nacional espanyola”.\nAmb l’aprovació de l’Estatut de Sau, el 1979, es reactiva la vida parlamentària catalana, i les primeres eleccions al Parlament de Catalunya, el 1980, signifiquen l’inici d’un llarg període d’hegemonia de CiU, la coalició política liderada pel nou president de la Generalitat, Jordi Pujol.\nPresent i futur: reivindicació i govern\nAl llarg dels anys vuitanta, Esquerra perd suport popular en consonància amb un programa polític sense actualitzar i amb una base militant envellida.\nEl 1987 es produeix la Crida Nacional a ERC, una iniciativa per tal de rejovenir i rellançar el partit i aglutinar les noves generacions independentistes sorgides arran de la decebedora transició espanyola.\nEl 1992 una Esquerra explícitament independentista esdevé la tercera força del Parlament de Catalunya.\nDes del 1996 Esquerra, liderada per Josep-Lluís Carod-Rovira, denuncia l’espoli fiscal que pateix Catalunya i la demanda d’un nou Estatut nacional que ens doti de més poder polític i d’un sistema de finançament just. En el darrer cicle electoral (2003-2004) Esquerra obté els millors resultats de la seva història recent, amb 650.000 vots, 1.300 regidories, 123 alcaldies, 23 diputats al Parlament, 8 al Congrés, 4 senadors i 1 eurodiputat.\nFruit d’aquests resultats, Esquerra signa l’Acord del Tinell i forma, en coalició amb PSC i ICV-EUiA, el primer govern catalanista i d’esquerres a la Generalitat de Catalunya des de la restauració de la democràcia. El Govern és encapçalat pel president Pasqual Maragall, del PSC, i pel conseller primer Josep Bargalló, d’Esquerra.\n"No oblidarem les coses que hem après\nen aquests anys de fosca tramuntana\ni obrirà solcs l'esquerra catalana"\nFragment de l'"Oda al President Companys"\nL'EXPOSICIÓ EN PDF\nDescarrega't l'exposició en un arxiu pdf clicant sobre les imatges\nTota la mostra:


Paris, Texas – Gaudir la Cultura\n3 comentaris a Paris, Texas\nTítol: PARIS, TEXAS\nMúsica: Ray Cooder\nDirecció fotografia: Robby Müller\nRepartiment: Harry Dean Staton, Nastassaja Kinski, Dean Stockwell, Aurore Clement, Hunter Carson\nGènere: Drama – Road movie.\nUn home camina pel desert de Texas sense recordar qui és, fa 4 anys que ha desaparegut, el troben inconscient i el metge avisa al seu germà, que el va a buscar. Al seu germà l’ajuda a recordar com era la seva vida abans, quan i el per què va abandonar a la seva dona i el seu fill. Conforme va recuperant la memòria es planteja refer la seva vida.\nPel·lícula meravellosa que en el seu dia, fa anys la vaig veure, em va impactar i ara he tornat a recuperar-la. Ha estat un plaer, un conjunt d’emocions tant visuals com intimistes.\nPer a mi te tots els components perfectament coordinats la música, la localització, la fotografia i els actors.\nLes imatges de tota la pel·lícula estudiades d’una manera sublim, la il·luminació dels espais tan exteriors com interiors, la coordinació dels colors, l’harmonia minimalista dels detalls, per exemple el fotograma de les sabates, la llum de la cabina a través d’un mirall translúcid que se sobreposen les imatges…i tot això envoltat de la banda sonora.!!\nÉs un pel·lícula melancòlica i tendra amb una sensibilitat a flor de pell, te tots el ingredients per gaudir una bona estona. La recomano.\n← Quan una història esdevé la Història → Mark Twain està content\n3 replies on “Paris, Texas”\n16 Juny 2020 a les 7:25 pm\nEstem nostàlgiques, eh! Una peli que ja s’estudia a les escoles de cinema\n16 Juny 2020 a les 7:55 pm\nFa molts anys que la vaig veure, pràcticament no la recordo…m’has fet venir ganes d tornar-la a veure amb nous ulls… Gràcies!!!\n16 Juny 2020 a les 10:34 pm\nUna de les pel.lícules que més m’ha impactat. La història, la trama, la interpretació, la música tot és quasi perfecte.


Manual d'usuari Erika 60 Typewriter - descarregar Erika 60 Typewriter manual d'usuari - ManualsZoom.com\nHome > Manuals > Business equipment > Typewriters > Erika 60 Typewriter\nManual d'usuari Erika 60 Typewriter\nManual d'usuari pel dispositiu Erika 60 Typewriter\nDispositiu: Erika 60 Typewriter\nDescarregueu els manuals d'usuari de Erika 60 Typewriter! Descàrrega gratuïta de PDF per a l'Erika 60 Typewriter: manuals de propietari, guies d'usuari.\nSi aquest fitxer coincideix amb les guies de l'usuari, manuals d'instruccions o manuals d'ús, els conjunts de funcions que cerqueu, simplement descarregueu-los. ManualsZoom us proporciona un accés ràpid i senzill al manual d'usuari Erika 60 Typewriter. Esperem que aquesta guia d'usuari de l'Erika 60 Typewriter us sigui útil. Descarregar les instruccions Erika 60 Typewriter o el fullet Erika 60 Typewriter.\nFeu clic a "Descarregar manual" a la dreta d'aquesta pàgina, començarà la descàrrega del manual Erika 60 Typewriter User Manual.


Nota: El text es basa en la notícia publicada a la pàgina web del Consell Comarcal de la Ribera d'Ebre. Vegeu font original:\nRepresentants de sis regions de la Unió, concretament de Letònia, Alemanya, Irlanda, França, Gal·les i Catalunya es van trobar el passat 13 de novembre a l’Arxiu Comarcal de la Ribera d’Ebre, a Móra d’Ebre, amb representants del CIS i del Departament d’Agricultura, Ramaderia, Pesca i Alimentació (DARP) per signar l’acord i avançar conjuntament en les línies de treball que permetin avançar en la sostenibilitat d’aquest model d’economia rural.\nA l’acte hi van participar la presidenta del Consell Comarcal de la Ribera d’Ebre, Gemma Carim, i el seu homòleg de la Terra Alta, Carles Luz, ambdós al capdavant de la direcció política del CIS, així com el director territorial del DARP a l’Ebre, Ferran Grau. Els representants catalans, acompanyants de la gerent del CIS, Begoña Garcia, s’han trobat amb membres de les altres regions europees implicades en el projecte: el GAL Land in Bloom i el GAL Pieriga Partnership de Letònia; el GAL Leipziger Muldenland d’Alemanya, el GAL Donegal Local Development Company d’Irlanda, el Vale of Glamorgan Council (Gal·les) i el GAL Pays de Guéret (França).\nAquest projecte transnacional està impulsat pel grup francès, a qui una delegació del CIS va visitar a principis d’any per compartir experiències i a partir del qual sorgí aquesta iniciativa transnacional, que vol reactivar l’economia rural europea a partir de les TIC i de comunitats actives que treballin en xarxa, frenant el despoblament i captant o retenint talent en aquests territoris. Per a la presidenta riberenca, Gemma Carim, el coworking rural és una “peça clau” per al futur de la gent que viu als pobles petits: “els joves i la gent que hi vivim som el futur dels nostres pobles. I projectes com aquest ens permeten mantenir la porta oberta per desenvolupar aquí la nostra vida, sense haver de marxar lluny, sols, per començar de nou. Els pobles també som futur”.\nL’objectiu més immediat és col·laborar entre les diferents regions europees per potenciar el coworking rural, a través de diferents línies d'actuació. Des de la Ribera i el CIS s'ha anat generant una metodologia en potenciació del coworking rural, que s’ha anat estenent a altres territoris rurals a través del projecte LEADER de cooperació, a Catalunya i també a altres punts de l’Estat. Ara l’objectiu és “traspassar fronteres i cooperar amb altres regions europees, amb qui tenim molts punts en comú. Podrem participar aportant coneixement i experiència, perquè aquí tenim més desenvolupat aquest model, però a més segur que també aprendrem moltes coses que alhora també podrem aplicar aquí”, diu la gerent del CIS i impulsora del projecte de cooperació català, Begoña Garcia. De la mateixa opinió és Eric Durand, de l’espai francès La Quincaillerie, de Guéret: “Tots coincidim en voler ser un espai de coneixement i de referència al nostre territori, estem molt interessats a compartir experiències”.\nL’acte formava part d’un viatge de tres dies durant els quals els col·laboradors europeus visitaren Catalunya per conèixer més a fons el projecte de cooperació catalana Cowocat_Rural i els diferents models de gestió dels espais de coworking de l’entorn rural de casa nostra. Així, es va visitar Zona Líquida, a Riba-roja d’Ebre, gestionat per l’Ajuntament; l’Espai Kowo d’Amposta, es va anar a Tortosa per assistir a la signatura del conveni amb la Universitat Rovira i Virgili per promoure un espai d’aquestes característiques al Campus Terres de l’Ebre, que a més serà el primer en l’àmbit universitari fora de les grans ciutats. També es va vistar l’espai La Magrana de Valls, de gestió privada, i finalment l’espai Núria Social d’Olot, com exemple de reconversió d’un antic ateneu popular en un espai col·laboratiu lligat a les TIC i a l’emprenedoria social.


← ABECEDARI D’ANIMALS\nBINGO: PARAULES D’UNA SÍL·LABA →\nR/RR G/GU Q/QU J/G Infinitius Majúscules S sorda S sonora S posició inversa\nTot aquest treball és fruit de l’esforç i la constància d’un grup de mestres d’Educació Especial de la comarca d’Osona i el podeu trobar a l’espai del Centre de Recursos Pedagògics d’aquesta comarca. Podeu clicar sobre les imatges per accedir-hi. Les imatges corresponen a la captura de pantalla de dues de les 9 oques elaborades.\nLa redacció i publicació d’aquest article forma part d’una idea compartida i, per tant, ha estat elaborat conjuntament amb la Núria Canals Romero també finalista dels premis Edublogs amb el seu bloc Activitats per educació especial, infantil i primària.\nJa sabeu que, si us agrada aquest material i voleu fer arribar la vostra opinió a totes les mestres del Seminari, ho podeu fer a través d’aquest bloc per mitjà d’un COMENTARI. GRÀCIES DE TOT COR!\nL’Espai phobos amb els materials del Seminari d’Educació Especia es va surprimir i restem a l’espera que el CRP d’Osona traslladi tots aquests materials en un altre espai web. Mentrestant, si voleu treballar les oques ortogràfiques amb els vostres alumnes us recomano les següents webs:\nAquest article s'ha publicat dins de Escriptura, Materials, Ortografia i etiquetat amb Escriptura, Jocs, oques ortogràfiques, Ortografia. Afegiu a les adreces d'interès l'enllaç permanent.\n13 respostes a OQUES ORTOGRÀFIQUES\n9 maig 2011 a les 9:04\nGràcies Núria per permetre aquest treball en xarxa tan profitós per nosaltres i pels nostres alumnes. Gràcies també a totes les mestres del Seminari, sóu genials! Sense vosaltres aquest article mai s’hagués pogut arribar a publicar.\n9 maig 2011 a les 11:43\nGràcies Yolanda! segur que continuarem treballant juntes!\nAprofito també per felicitar a les participants del seminari d’educació especial per la il.lusió, l’esperit de treball i les ganes de fer les coses ben fetes. Trobo que és d’agrair la voluntat de compartir els materials elaborats.\nMolts records a totes!\n10 maig 2011 a les 11:54\nEiiii fa temps que vaig indagar sobre els vostres materials i que vaig posar en pràctica el joc de la C/Q. Els hi va agradar tant!!!!! que aquesta setmana faré servir el de la G/GU. Sou únics i úniques. De debó, moltíssimes gràcies per facilitar-nos tant material.\n10 maig 2011 a les 15:01\nHola, Yolanda! Quins materials més interessants! Gràcies per l’esforç que feu, amb aquestes eines segur que ajudem els nostres alumnes a millorar! He trobat un diccionari ortogràfic amb imatges que m’ha agradat molt de l’editorial Yalde. Encara estic mirant les possibilitats que té, si t’interessa et dono les dades.\n10 maig 2011 a les 17:33\nHola Victòria! Moltes gràcies pel teu comentari. Quan vulguis i puguis m’encantarà conèixer més coses d’aquest diccionari que comentes; segur que en podrem treure entre tots i totes un munt de possibilitats i aplicacions didàctiques!\nUna forta abraçada a tu també!\nSeguim en contacte, ok?\n10 maig 2011 a les 17:34\nEi Marta! M’alegro que t’estigui servint tant el material de les oques ortogràfiques! Gràcies, moltes gràcies per fer-nos-ho saber per mitjà d’aquest comentari. Seguim avançant! Una abraçada!\n8 novembre 2011 a les 22:26\nHola, m’encanten les oques ortogràfiques, però ara no puc imprimir-les, que me les podríeu enviar al mail.\nMoltes gràcies i felicitats per aquesta feina!\n8 novembre 2011 a les 23:09\nGràcies pel teu comentari Annabel,\ndes de l’enllaç del mateix article pots accedir a les diferents oques i descarregar-te-les al teu ordinador per guardar-les i, més endavant, imprimir-les. Si tot i així tens problemes per descarregar-te el material, fes-m’ho saber i te les faré arribar per correu electrònic.\nEt recordo l’enllaç directe: http://phobos.xtec.cat/crp-osona/mod/resource/view.php?id=1425&subdir=/ORTOGRAFIA_VARIABLE\n14 desembre 2012 a les 21:41\nHola Yolanda! No coneixia aquest recurs, el veig motivador i engrescador pels nanos. Em podries falicitar les nou oques per poder portar-les a la pràctica amb els grups de reforç de la meva escola.\nGràcies i continuarem en contacte, amiga “virtual”\n16 desembre 2012 a les 10:15\nPots trobar les 9 oques preparades per visualitzar, imprimir o descarregar en el següent enllaç:\nContinuem en contacte ja que COMPARTIR ÉS CONSTRUIR!\nnuria bosch soler diu:\n23 febrer 2014 a les 2:23\nHola Yolanda, trobo molt interessant el joc de l’oca per les normes ortogràfiques, però la pàgina de PHOBOS està tancada. Pots enviar-m’ho?\nTambé m’aniria bé que em recordessis les regles del joc.\nEstic segura que les meves tres “princeses” aprendran i s’ho passaran molt bé.\nGràcies per totes les idees que ens dònes\n23 febrer 2014 a les 10:17\nt’he fet arribar algunes orques ortogràfiques al teu correu electrònic i dos enllaços a noves oques ortogràfiques que ja he enllaçat a l’article.\nEsperem que ben aviat puguin traslladar els materials del seminari d’EE a una nou espai per tal que tots/es hi tinguem fàcil accés.\nUs mantindré informats/des.\nGràcies per comentar i per les teves paraules sobre el bloc.\n23 febrer 2014 a les 21:55\nHola, quan puguis m’ho pots enviar si us plau.


El City de Guardiola aixeca el primer títol de la temporada (2-0)\nDerrota el Chelsea a la Community Shield amb un doblet d'Agüero\n2 min. Barcelona 05/08/2018 17:56\n651x366 Agüero ha marcat els gols gols del City contra el Chelsea / CLIVE MASON / GETTY Agüero ha marcat els gols gols del City contra el Chelsea / CLIVE MASON / GETTY\nEl Manchester City ha començat la temporada de manera impecable, guanyant la Community Shield contra el Chelsea amb un doblet d'Agüero (2-0). El campió de la Premier ha demostrat que tornarà a ser un dels rivals a batre, tot i que s'ha beneficiat de jugar contra un equip, el Chelsea, que estrena entrenador i encara necessita temps per acabar d'adaptar-se al sistema de Sarri.\nMalgrat que el City encara tenia algunes baixes destacades, com la del migampista Kevin de Bruyne, encara de vacances després del Mundial, l'equip 'citizen' ha sigut clarament superior a un Chelsea que només ha pogut arribar a la porteria de Bravo en jugades aïllades i sense crear grans ocasions de perill.\nL'equip de Guardiola ha dut la iniciativa i ha tingut nombroses oportunitats per marcar. Els gols, però, han sigut obra d'Agüero. El primer, culminant una bona jugada col·lectiva amb un xut creuat des de la frontal. I el segon, a l'inici del segon temps, agafant el Chelsea a la contra (de quatre contra sis) i rematant al primer pal de la porteria de Caballero.\nÉs el tercer títol per a Pep Guardiola des que és al City, després de la Copa de la Lliga i la Premier, guanyades la temporada passada.


Portar-ho tot provat i rodat, provar-ho un cop és nou, sempre sembla el millor que hi ha i comodíssim, sobretot perquè l'hem escollit, és el que ens agrada i fa poc que l'hem pagat, cal rodar-lo una mica, en tirades llargues, perquè una petita fricció al km 20 km, es torna en un gran inconvenient al km 80. No deixar res a l'atzar, ni dur res nou el dia de la cursa.\nEscollir el material és molt difícil, el senzill és dur el que porten els altres i que tothom t'explica que va tant i tant bé, costa que algú et digui els inconvenients d'un producte que ha triat i pagat, per això, amb el temps, he aprés a deixar-me endur pel meu criteri, preguntant a molta gent, buscant informació i tenint en compte que el que el duré durant hores, sóc jo.\nUna bona manera d'agafar-ho tot, és fer una llista, amb el material obligatori per la cursa i de tot el que ens volem endur, procurar fer-ho uns quants dies abans, tenim el cap més fred i som més objectius.\nLa meva manera de fer la llista, és dels peus al cap i de la sortida al final, m'explico, començo pels peus, quines sabatilles, quins mitjons i vaig pujant, fins arribar a la gorra, primer el que duré posat al sortir, després visualitzo la cursa i el que em pot fer falta, igualment de peus al cap, que se'm farà de nit, mitjons de recanvi, buff, frontal, quan faig alta muntanya, paravent, que pot fer fred, forro polar, gorro.\nSempre deixo preparat el material com a mínim el dia abans, tot i que m'aixecaré aviat, no vull que els nervis em juguin una mala passada, acostumo a posar-ho tot damunt el llit i ordenat de peus al cap, un cop he posat tot el material, hi faig l'última revisió.\nMés publicacions en el blog sobre: Coses meves Guia ultrafons Material Ultrafons


Els títols universitaris perden valor - Cat Diàleg - Diari Digital català\nEconomiaZPortada DerechaZResto 1 septiembre, 2017 Francesc García Mestres 0\nInici » Historic » Els títols universitaris perden valor\nL’augment dels treballadors amb títols universitaris, que els permeten accedir a un ventall més gran de possibilitats, paradoxalment s’està convertint en un problema. Espanya, que en els últims 57 anys ha passat del 50,1% d’analfabetisme al 2,5%, està començant a entrar en una nova etapa. Segons l’anàlisi de l’educació pels professors Luis Ortiz i Jorge Rodríguez Menés, de la Universitat Pompeu Fabra, aquest fenomen no s’hauria desenvolupat donat aquesta forma si l’educació fos un bé posicional. Això significa que se li farà més importància al lloc jeràrquic que ocuparà el treballador que no als seus títols. Així elements com el nivell cultural o les habilitats del treballador serien més importants. Al no seguir aquesta línia està vivint una depreciació dels títols universitaris.\nCom ha evolucionat l’educació?\nA Europa Occidental, el creixement de persones amb educació ha augmentat exponencialment. Mentre que en 1960 el Regne Unit ostentava d’un major mitjà d’anys d’estudi, va ser a partir dels anys 90 quan França i Espanya van prendre avantatge.\nLa ràpida desaparició de l’analfabetisme i l’augment dels estudiants amb formació superior ha estat un gran èxit. En l’estudi es distingeixen dos tipus d’valors dels títols universitaris: el valor intrínsec i el valor posicional. El primer, tal com és anomenat, es refereix a les habilitats que comporta el títol d’aquesta titulació. Un metge, pel fet de tenir el grau, s’entén que està capacitado per actuar com a tal.\nEl valor posicional, en canvi, és de caràcter relatiu. Aquesta característica depèn del nombre de persones amb nivells semblants educatius o majors. Això significa que no és el mateix economista fa 70 anys, quan eren pocs els que havien cursat aquest títol, que ara. Luis Ortiz i Jorge Rodríguez Menés fan èmfasi que, fins fa poc, no s’ha considerat en els anàlisi la importància d’aquest valor. Respecte a com afrontar el valor posicional existeixen dues teories.\nLa Teoria del Capital humà nega que hi ha problemes produïts per l’augment de treballadors amb el mateix nivell educatiu. Per altra banda, la teoria del Credencialisme considera que la inflació de drets de crèdit causa directament una devaluació del valor dels títols. Els individus, per tal de diferenciar-se, busquen tenir nivells més superiors fins que aquests perden valor. Una altra conseqüència és que, per exemple, a l’existir molts treballadors amb màster, el fet de tenir un títol universitari ja no és com abans.\nLa gràfica superior mostra com la prestigi del nivell educatiu superior ha perdut importància. La correlació entre el nombre de titulats i el valor posicional és totalment directa. Aquest descens, paral·lel al valor posicional provocat per l’expansió educativa reflectit en la gràfica 2, és un primer indicador d’una possible devaluació de les credencials educatives, entès com a perduda de capacitat per garantir als egresados del sistema educatiu el rendiment de les mateixes ocupacions a les que s’accedien abans.\nUna devaluació desigual\nTot i que les titulacions universitàries han perdut valor relatiu, no s’ha produït de la mateixa manera en totes elles.\nEls estudis tècnics i científics no només han perdut prestigi, sinó que han aconseguit augmentar lleugerament. Un avantatge respecte als estudis generals va ser especialment notable a nivell universitari, possiblement perquè els estudis tècnics transmeten als empleadors una senyal més clara de les competències que detenen els que tenen aquests títols. Aquesta interpretació és més plausible en tant que en la nostra anàlisi neutralitzem, a través de la consideració del sector econòmic i del període d’accés al mercat de treball, l’efecte que les variacions cícliques en la demanda de treballs tècnics van poder tenir sobre els rendiments ocupacionals d’aquestes Titulacions.\nQuant als estudis relacionats amb la sanitat, s’ha mostrat un comportament similar a les ciències socials i les humanitats. Una de les explicacions pot ser que la regulació d’accés hagi estat menys estricta. D’altra banda, es pot considerar que dins d’aquesta branca educativa a més d’incloure Medicina i Infermeria també es troben els títols relacionats amb serveis socials.\nCatalunya538 economia101 educació34 espanya194 titols1 universitat11


Regals pota-rojos: pels que s’atreveixen – 772.cat\n18/12/2018 18/12/2018 Laura Grau VilaNo comments\nT’ha tocat algú inquiet, a qui agrada passar la tarda fora de casa, escapar-se de tan en tan i aprendre coses noves? A Castellbisbal hi ha espai i temps per a tot, per viure experiències en família, amb amics o sol.\nL’agència de viatges Tecnitravel et proposa que regalis experiències úniques fora de casa. Escapades romàntiques, de relax, gastronòmiques i d’aventura. També ho té tot preparat per a que l’encertis amb un viatge familiar a Disneyland o un creuer per gaudir en parella. Un regal que podeu gaudir tots i que us portarà tan lluny com imagineu!\nI si regales un estiu fora de casa? I a més a més aprenent anglès. Al Centre d’Anglès t’ajudaran a trobar el millor campament d’estiu a l’estranger o cursos durant tot l’any a Anglaterra. Per aquells a qui no els fa por submergir-se en una altra cultura i aprendre de la millor manera l’idioma. També tenen a punt cursos per adults. Just do it!\nPels que han dit mil vegades que han d’arreglar el jardí, el planter de Can Santeugini Can Nicolau ho té tot a punt per emprendre un dels propòsits d’any nou. A part d’arbres de Nadal que poden omplir el menjador per a tota la família, hi trobaràs ponseties i testos al 50%.\nSi estàs pensant en un regal per a tota la família a Balloons et proposen llogar la sala per qualsevol de les vostres celebracions. Podreu gaudir tots junts en un espai gran i adequat pels més petits. Tenen el “xiki parc” obert tot el Nadal!


Pèrgola | Barcelona al Dia\n« CiU porta la muntanya russa al Parlament\nBarcelona vol tenir presència internacional a través de l’esport »\nJAVIER Belmonte (El Periódico)\nFa més de 15 anys que visc en un pis amb vistes a la pèrgola de caràcter escultòric que el desaparegut Enric Miralles (1955-2000) i Carme Pinós van aixecar a l’avinguda d’Icària durant aquells fastos del 92, i cada dia m’agrada més. La pèrgola, vull dir. Per això tremolo quan alguns dels meus conveïns li demanen a l’ajuntament que la millori, com s’explica aquí al costat.\nMés val que l’ajuntament s’estigui quietet, perquè el que més ha fet l’ajuntament per l’obra al.legòrica de les vies de tren que temps enrere travessaven el Poblenou industrial és deixar-la agonitzar durant la dècada que la va tenir sense cap mena de manteniment, sense ni una trista mà de pintura, amb els elements metàl.lics oxidant-se, amb la fusta que sembla travesses de tren podrint-se, amb els punts de llum desprenent-se i banyada en pintades. Al llarg d’aquella dècada, els veïns es van queixar repetides vegades, però ningú els va fer gens de cas. La pèrgola queia a trossos però a ningú li queia la cara de vergonya.\nDiumenge que ve farà sis anys que la pèrgola va rebre el Premi Dècada, guardó que atorga la Fundació Óscar Tusquets Blanca a la millor obra arquitectònica barcelonina de 10 anys enrere. El jurat és unipersonal i en aquella ocasió li va tocar a l’arquitecte nord-americà d’origen argentí César Pelli, autor de les Torres Petronas de Kuala Lumpur (Malàisia). En la cerimònia d’entrega, Pelli va dir que l’obra de Miralles i Pinós li “tocava el cor” perquè expressa “el geni barceloní”. I el llavors alcalde, Joan Clos, va fer un exercici de cinisme negant l’evident deteriorament de la instal.lació. “Hi ha pintades a la pèrgola –va reconèixer–, però són poques”.\nLa pèrgola estava bé, segons Clos, però quan no havia passat ni un mes va aparèixer a l’avinguda d’Icària una brigada de treballadors que van començar una complicada restauració dels gairebé 200 metres d’instal.lació que va durar dos mesos.\nEn fi, que l’ajuntament s’estigui quietet i es limiti a donar a la pèrgola una mà de pintura de tant en tant. I si pogués ser, abans de 10 anys.\nThis entry was posted on\tMai 12, 2008 a 9:52 pm\tand is filed under Dist - Sant Martí, Patrimoni històric.


El camí de tornada de Denis Suárez al FC Barcelona\nEl migcampista torna al club blaugrana després d’agafar experiència a Primera Divisió amb el Sevilla i el Vila-real\nDel Miniestadi al Camp Nou, passant per Sevilla i Vila-real. Aquest ha estat el camí que ha realitzat Denis Suárez per tornar al FC Barcelona dues temporades després d’haver militat al Barça B. En el seu viatge fora del club blaugrana, el migcampista gallec ha agafat experiència a Primera Divisió i ha afegit al seu palmarès el títol de l’Europa League guanyada amb el Sevilla la temporada 2014/15.\nDenis Suárez va arribar cedit al club andalús, on va jugar un total de 46 partits sumant totes les competicions: 31 de Lliga, 9 d’Europa League, 5 de Copa i 1 de Supercopa d’Europa. D’aquests 46 duels, 25 els va disputar com a titular. A més, va enregistrar 6 gols i 5 assistències.\nPer si no fos prou, la nova incorporació culer va tenir més protagonisme l’any següent al Vila-real, on va arribar després d’un acord de traspàs entre el Barça i el club groguet. En total, Denis Suárez va jugar 48 partits vestit de groc, 36 com a titular, entre la Lliga (33 partits i 25 titularitats), la Copa (2 partits sortint des de la banqueta) i l’Europa League (13 partits, 11 amb l’equip inicial). Sumant tots els minuts, el nou migcampista blaugrana va fer 5 gols i 11 assistències amb el Vila-real.\nDenis Suárez tornarà a posar-se la samarreta del Barça la pròxima temporada, com ja ho va fer el curs 2013/14. Aquest cop, però, militarà al primer equip. Després de passar pel Manchester City, el migcampista va jugar un total de 36 partits amb el Barça B, a Segona A, on va ajudar l’equip amb 7 gols i 11 assistències.\nEl bon paper demostrat amb el Barça B i la capacitat per ser jugador de Primera Divisió amb el Sevilla i el Vila-real li han permès tornar a Can Barça, després que el Club hagi fet efectiva l’opció de recompra.


Vine a fer l’oliva! - Celler Masroig\nVine a fer l’oliva!\nLa tardor és temps d’olives i d’oli nou! Després de la verema i de presentar el vi novell 2018, qui pren tot el protagonisme és l’oli. Per això des del Celler Masroig hem preparat una experiència oleoturística que us farà viure en primera persona tot el procés de la collita de l’oliva.\nVolem que us poseu a la pell dels pagesos que treballen la terra i fan l’oliva, que sentiu el que ells senten en veure rajar l’oli nou després d’hores i hores d’esforç i dedicació, però sobretot, que gaudiu del moment com ho fan ells i que us sentiu partícips d’aquesta meravella.\n“Fes l’oliva” vol donar l’oportunitat de participar en el procés de producció de l’oli d’oliva verge extra 100% arbequina DOP Siurana, acompanyant al pagès en tot moment. Anireu als camps d’oliveres a recollir olives, viureu en directe la tècnica de la recollida i coneixereu el procés d’elaboració de l’oli d’oliva verge extra Les Sorts.\nEn acabar es fa una visita al molí i hi ha una degustació de diferents olis. Sí, l’oli del raig també! Podreu delectar-vos amb la seva entrada dolça i intensa i de les notes subtils de picant, amb matisos de fonoll, ametlla i carxofa. Una caixa de sorpreses per a qualsevol paladar!\nL’extracció de l’oli es fa únicament mitjançant processos mecànics i permet que aquest reflecteixi la terra i el clima del Priorat. Però això ja ho veureu! Per cert, l’oli de la collita d’enguany és d’una qualitat excel·lent, delicat, elegant i intens, un oli amb denominació d’origen que destaca com sempre pel seu equilibri i versatilitat.\nImagineu veure com cau el raig d’oli nou? Amb aquell color… aquella aroma…! I tastar-lo? Us quedareu sense paraules! Si no saps què fer un dissabte, vine al Celler Masroig a conèixer una mica més el nostre territori i un dels productes més preuats que tenim aquí. Afanya’t i programa la teva activitat, perquè ha de ser durant la temporada de collita, fins als volts de Nadal.